b'\n_START_ARTICLE_\nChangdao\n_START_PARAGRAPH_\nChangdao (kinesisk: \xe9\x95\xbf\xe5\xb2\x9b\xe5\x8e\xbf; pinyin: Ch\xc3\xa1ngd\xc7\x8eo Xi\xc3\xa0n) er et fylke i provinsen Shandong i Folkerepublikken Kina. Den er understilt byprefekturet Yantai._NEWLINE_I 1999 var befolkningen p\xc3\xa5 45\xc2\xa0396 innbyggere._NEWLINE_Fylket er en \xc3\xb8ygruppe, Changshan\xc3\xb8yene (\xe9\x95\xbf\xe5\xb1\xb1\xe5\x88\x97\xe5\xb2\x9b), i Bohaihavet, nord for Penglai i Shandong. \xc3\x98yene er kjente for sine sandstrender og vakre klipper. Det samlede landarealewt er p\xc3\xa5 bare 56 kvadratkilometer, men sammenlagt kystlinje er 146 km lang._NEWLINE_Ti av \xc3\xb8yene er bebodde, og det er 22 ubebodde \xc3\xb8yer; noen av dem er knapt st\xc3\xb8rre enn sandbanker. Det er en st\xc3\xb8rre sm\xc3\xa5by, Touji (\xe7\xa0\xa3\xe7\x9f\xb6\xe9\x95\x87), med et folketall p\xc3\xa5 8.495, og syv mindre sm\xc3\xa5byer med 40 landsbyer._NEWLINE_\xc3\x98yene var lenge sperret for utlendinger.\n_START_SECTION_\nKulturminner\n_START_PARAGRAPH_\nDet arkeologiske senpaleolittiske Beizhuang-funnstedet (\xe5\x8c\x97\xe5\xba\x84\xe9\x81\x97\xe5\x9d\x80, Beizhuang yizhi) ble i 1996 tilf\xc3\xb8yd p\xc3\xa5 Folkerepublikken Kinas liste over kulturminner.'